Crowded House

Crowded House je austrálska rocková skupina, ktorá vznikla v Melbourne pod vedením novozélandského speváka-skladateľa Neila Finna. Finn je hlavným textárom a výtvarným režisérom skupiny, ktorá mala množstvo zmien v zostave, pričom jej členmi počas rokov boli Novozélanďania (jeho brat Tim Finn a Eddie Rayner), Austrálčania (Paul Hester, Nick Seymour, Peter Jones a Criag Hooper) a Američania (Mark Hart a Matt Sherrod). Fanúšikovia skupiny oznašujú skupinu prezývkou The Crowdies.

Skupina bola pôvodne aktívna v rokoch 1985 – 1996 a mala veľký komerčný úspech v Austrálii a na Novom Zélande, a medzinárodný úspech v dvoch fázach. Prvý úspech získal debutový album Crowded House, ktorý v roku 1987 dosiahol 12. miesto v rebríčku Billboard 200 a boli z neho vydané single „Don’t Dream It’s Over“ a „Something So Strong“, ktoré sa dostali do prvej päťky. Ďalší medzinárodný úspech mala skupina v Spojenom kráľovstve a v Európe s ich tretím a štvrtým albumom Woodface a Together Alone a kompilačným albumom Recurring Dream, ktorý obsahuje hity ako „Fall at Your Feet“, „Weather with You“, „Distant Sun“, „Locked Out“, „Instinct“ a „Not the Girl You Think You Are“. Kráľovná Alžbeta II. udelila v júni 1993 Rad britského impéria členom Neilovi a Timovi Finnovi pre ich prínos hudby pre Nový Zéland.

Pôvodný bubeník Hester opustil skupinu v máji 1994 kvôli rodinným dôvodom, ale čiastočne sa vrátil na koncerty pre album Farewell to the World v Melbourne a Syndley v roku 1996. Neil Finn bol rozhodnutý ukončiť pôsobenie v skupine kvôli sólovej kariére a projektu The Finn Brothers spolu s Timom. Dňa 26. marca 2005 spáchal Paul Hester samovraždu vo svojich 46 rokoch. V roku 2006 bola skupina pretvorená s novým bubeníkom Mattom Sherrodom a odvtedy vydala dva ďalšie albumy, ktoré oba dosiahli 1- miesto v austrálskom rebríčku ARIA Charts.

Členovia
Súčasní členovia
 Neil Finn: spev, gitara, klavír (1985 – 1996, 2007 – súčasnosť)
 Nick Seymour: basová gitara (1985 – 1996, 2007 – súčasnosť)
 Mark Hart: gitara, klávesy (1992 – 1996, 2007 – súčasnosť)
 Matt Sherrod: bicie (2007 – súčasnosť)

Bývalí členovia
 Paul Hester: bicie, spev (1985 – 1994, 1996)
 Tim Finn: gitara, spev (1991 – 1992)
 Eddie Rayner: klávesy  (1986 – 1989)
 Peter Jones: bicie (1994 – 1996)
 Craig Hooper: gitara (1985)

Časová os

Diskografia
Štúdiové albumy
Crowded House (1986)
Temple of Low Men (1988)
Woodface (1991)
Together Alone (1993)
Time on Earth (2007)
Intriguer (2010)

Referencie

Iné projekty

Externé odkazy
Oficiálna stránka
Crowded House na MySpace
Crowded House na YouTube

Austrálske rockové hudobné skupiny
Držitelia ceny Brit Award
Novozélandské hudobné skupiny
Hudobné skupiny z 1985
Poprockové hudobné skupiny
Indierockové hudobné skupiny
Alternatívnorockové hudobné skupiny